Institute of Mathematics and Informatics

Семинар на секция ИОВС
2026-04-28 14:00 - 15:30 (Europe/Sofia) | Институт по математика и информатика – БАН, Block 8, 1113 БАН IV км., София, Bulgaria
На 28 април 2026 г. (вторник) от 14:00 часа в зала 503 на ИМИ-БАН
ще се проведе заседание на семинара на секция „Изследване на операциите, вероятности и статистика“.
Доклад на тема
Моделиране на повдигащи системи в сметосъбирането
ще изнесе Михаил Муков от “Интеликс Инженеринг”.
В настоящото изложение се разглежда задачата за оценяване на масата на отпадъка, изсипван от отделни контейнери чрез сметосъбиращ камион, оборудван със стандартни повдигащи вилици.
Основната цел е разработването на нискобюджетна измервателна система, която може да бъде инсталирана върху широк диапазон от механични конфигурации на камиони с минимални модификации.
Системата комбинира сензор за налягане на маслото, монтиран в хидравличната верига, и стандартен инерциален измервателен модул от смартфон, фиксиран към повдигащото рамо.
Сензорът за налягане осигурява измерване, определящо повдигащата сила, а акселерометърът и жироскопът се използват за оценяване на движението на повдигащото рамо. Въз основа на тези измервания и на предварително калибриран модел се определя масата на изсипания отпадък.
Основният акцент в изложението е върху физичната и математичната структура на метода. Това включва:

Виртуално преориентиране на сензора към координатната система на камиона.
Предварителна обработка на суровите сензорни данни.
Премахване на дрифта на жироскопа.
Интегриране на ъгловата скорост за получаване на абсолютния ъгъл на изхвърляне.
Физичен модел с неопределени параметри, формулиран във вид, подходящ за калибриране чрез регресионни методи.
Подход с градиентно спускане за автоматично определяне на оптималната позиция на измерване.
Линейна апроксимация на експоненциалната зависимост на вискозитета на хидравличното масло от температурата, което позволява системата да остане приложима и при ниски зимни температури.

Докладът е по съвместни работи с Дамян Калагларски (Интеликс Инженеринг) и проф. дмн Огнян Кунчев (ИМИ-БАН).

Поканват се всички, които се интересуват от темата.

Семинар на секция СофТИС
2026-04-28 14:00 - 15:30
Заповядайте на семинара на секция “Софтуерни технологии и информационни системи”, който ще се проведе хибридно на 28 април 2026 г., вторник, от 14.00ч. в зала 278 и онлайн).
Доклад на тема Адаптивен образователен софтуер и игрово базирано обучение ще изнесе гост-лекторката Десислава Василева. Гост-лекторката ще представи изследователски обзор в областта на адаптивния образователен софтуер и игровото базирано обучение, обхващащи три взаимосвързани изследователски линии. Първата се отнася до адаптивни хипермедийни системи и е-обучение, включително формално моделиране на обучаемия и платформа за адаптивна доставка на съдържание. Втората е насочена към игрово базирано обучение и моделиране на играча — класификация на стиловете на игра въз основа на поведенчески данни, физиологична детекция на афективни състояния и платформа за автоматизирано генериране на адаптивни 3D образователни игри. Третата разширява тази работа към сериозни игри за културно наследство и STEM образование, с текущи изследвания върху мултимодално моделиране на играча, комбиниращо проследяване на погледа, галванична кожна реакция и поведенчески сигнали за персонализирани игри за средните училища.

Национален семинар по стохастика
2026-04-29 14:00 - 15:30
Поредната сбирка на
Националния семинар по стохастика
ще се проведе на 29 април 2026 г. (сряда) от 14:00 часа в зала 503 на ИМИ – БАН.
Доклад на тема
Progressively Type-II censored competing risks data from Odd Lindley Half-Logistic distribution
ще изнесе
Stevo Gjorgiev (Ss. Cyril and Methodius University in Skopje).

Резюме: A competing risks model based on the Odd Lindley Half Logistic distribution is considered under progressive Type II censoring. Maximum likelihood estimates for the distribution parameters are obtained, and the existence and uniqueness of these estimates are proven. The EM algorithm is applied to solve the log- likelihood equations and construct the s-th EM sequence. Additionally, using the missing information principle, the observed and expected Fisher information matrices are derived, and asymptotic confidence intervals for the parameters are computed based on them.
Повече информация за доклада можете да намерите на страницата на семинара:

http://www.math.bas.bg/~statlab/NSPS/

Семинар на секция “Математически основи на информатиката”
2026-05-12 13:00 - 14:00
На 12 май 2026 г. (вторник)
от 13:00 часа
в зала 503 на ИМИ-БАН
ще се проведе заседание на семинара на
секция „Математически основи на информатиката”.

Доклад на тема:

Linear codes and Steiner triple systems

ще изнесе
проф. Владимир Тончев,
Michigan Technological University, Houghton, USA.

Абстракт на доклада може да изтеглите тук.

Семинар "Дигитална култура"
2026-05-19 10:00 - 11:30
Следващата сбирка на Семинар “Дигитална култура”
ще се проведе на 19 май 2026 г. (вторник) от 10:00 часа в зала 256 на ИМИ-БАН.
Доклад на тема:
Competing Conceptions of AGI
ще изнесе Pei Wang (Temple University, USA), редактор на Journal of Artificial General Intelligence.
Резюме: While the term “Artificial General Intelligence” (AGI) has been used to identify a research field for 20 years, a consensus on its goal remains controversial. These divergent interpretations are not merely philosophical, as they lead to fundamentally different research agendas and engineering methodologies. In this talk, the NARS (Non-Axiomatic Reasoning System) project is introduced, with an outline of its assumptions, representations, inference rules, and working process. NARS offers a fundamentally different vision of AGI than the one implied by today’s LLMs.
